### Beslutning

Godkendt.

### Sagsfremstilling

## **Resume og sagens baggrund**

På investeringsoversigten for 2024 er der afsat et rådighedsbeløb (U58) på i alt 2,1 mio. kr. til Modernisering af [adresse].

Der ansøges om en anlægsbevilling til det samlede rådighedsbeløb på 230.000 kr. til udarbejdelse af et dispositionsforslag for projektet.

## **Indstillinger**

Direktøren indstiller, at der gives en anlægsbevilling på 230.000 til udarbejdelse af dispositionsforslag.

## **Behandling**

Økonomiudvalget, Kommunalbestyrelsen.

## **Sagsfremstilling**

Initiativgruppen bag Firhøj Natur & Idrætspark har arbejdet med at udarbejde et prospekt vedrørende projektet (bilag 2). Prospektet er blandt andet udarbejdet efter, at der i efteråret har været afholdt et borger- og interessentmøde i [adresse] med 40-50 deltagere, fra skole, flere foreninger, lokalsamfund med videre.

Prospektet blev finansieret via støtte fra Folkeoplysningsudvalget, samt egenbetaling fra foreningen Føllenslev Særslev Idrætsforening. Initiativgruppen anmoder om en frigivelse på 230.000 kr., der skal anvendes til udarbejdelsen af et egentligt dispositionsforslag i samarbejde med Laust Mathiasen arkitekter, som også forestod udarbejdelsen af prospektet (bilag 1).

Dispositionsforslaget vil derefter danne grundlag for prissætning af det samlede projekt samt grundlag for det videre arbejde med fondssøgninger, som skal bidrage til, at projektet kan realiseres, og at den tilhørende finansiering kan fremlægges.

På budgetaftalen for 2024 blev der bevilget 2,1 mio. kr. til (U58) Modernisering af [adresse] med hensigten om, at de kommunale midler skal kunne bruges til at geare eksterne midler fra foreninger og fonde.

Det er administrationens vurdering, at et mere detaljeret prospekt er en forudsætning for at kunne lave en finansieringsplan for derved at kunne geare de kommunale midler med fonde og foreninger.

## **Økonomiske konsekvenser**

Der er afsat et rådighedsbeløb på i alt 1,05 mio. kr. i 2025 og 1,05 mio. 2026 til Moderniseringen af [adresse].

Det bemærkes, at det resterende rådighedsbeløb herefter udgør 1,87 mio. kr.

[adresse] bemærkninger er indarbejdet i sagen.

### Sagens forløb

19/02/2025 Økonomiudvalget
Anbefales.